— 94 — 



at ogsaa Sandørkenens Foraarsstauder er byggede efter den samme 

 Type som Lerørkenens. Det er muligt, at nøjere Undersøgelser vil 

 vise, at i hvert Fald alle de efemere Arter er fælles for dem begge. 



Kapitel 10. 

 Flodbreddernes Krat. 



Flodbreddernes Krat kender jeg af Selvsyn kun fra den nedre 

 Del af Amu Darias Løb, men saadanne findes ogsaa f. Eks. langs 

 Floderne Tedshén og Murghab (Antonow, Korshinsky). 



Mit Kendskab til Krattene ved Amu Daria stammer fra en 

 Baadrejse, som Ekspeditionen gjorde fra Tshardshui til Ghiwa og 

 Kunja Urgentsh, en Rejse som er beskrevet af O. Olufsen i Geo- 

 grafisk Tidsskrift Bd. 15. 



Skønt Amu Daria fra Kelif til Aralsøen, en Strækning paa 

 ca. 1000 km, er uden et eneste Tilløb, er den dog i sit nedre Løb 

 en mægtig Flod. Hvor den er bred, — 3 km eller mere — glider 

 dens brune Vand roligt afsted, dannende Banker, som Baaden uaf- 

 ladelig strander paa, eller flyttende dem bort igen. Men hvor den 

 har maattet bane sig Vand igennem fastere Bjærgarter, f. Eks. 

 Kalkklipper, hvoraf der findes nogle ved dens nedre Løb, der bliver 

 den smallere, faar større Fart og danner ingen Banker. 



Fra Floden ser man Ørkenlandet paa begge Sider. Selv om 

 det kun er de færreste Steder, at Ørkenen gaar helt ud til Flod- 

 bredden, er det dog den, der giver Landskabet Karakter, — bag 

 den grønne Bræmme langs Bredden ligger brune Sandmiler, nøgne 

 Skrænter af Løss, Kalksten eller Sandsten eller lave, tørre, trappe- 

 formede Bjærge, som paa den flade Top ofte bærer gamle Borg- 

 ruiner. Hvor Flodsengen er meget bredere end Floden, kan man 

 nyde det ejendommelige Syn af grønne Oaser paa Baggrund af den 

 brune Ørken. Saaledes ligger Oasen Eldjik som en grøn Plet med 

 friske Marker, lyse slanke Popler og mørke kuplede Ulmus campes- 

 tris, omgivet af nøgent Sand. Andre Steder er det Krat, under- 

 tiden af betydelig Bredde, som klæder Flodsengen fra Bredden til 

 Ørkenen; her staar Kirgisernes kuppelformede Telte, og deres Kvæg 

 driver om. Paa ødere Steder kan man overraske vilde Fasaner, 

 eller man kan finde Jorden oprodet af Vildsvin. Kongetigeren skal 

 undertiden være Gæst her. 



Paa Flodens Østside gaar Ørkensandet nogle Steder helt ud 

 til Vandet, og Bredden er da dannet af en høj Glideskraaning, 



